**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.10.2019, ora 08.00 – 03.10.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 03.10.2019, ora 07.00**

**RÂURI**

Debitele au fost, în general, staționare, exceptând cursul inferior al Mureşului (sector Arad – Radna) unde au fost în creştere prin propagare.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinul Motru, pe unele râuri din Dobrogea şi mai mici (sub 30% din normalele lunare) în bazinele râurilor Mara, Tur, Jijia, pe unii afluenți ai Someșului (Șieu, Bistrița, Ilișua, Lonea, Fizeș, Lăpuș), Crișurilor (Vl. Roșie, Cigher) și ai Mureșului (Niraj, Comlod,Laslea, Vișa, Domald, Secaș, Strei, Râul Mare), pe cursul superior al Siretului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în creştere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 02.10.2019 – 03.10.2019 a fost staţionar, având valoarea de 2400 m3/s, sub media multianuală a lunii octombrie (3850 m3/s).

În aval de Porţile de Fier debitele au fost staţionare pe sectorul Gruia – Cernavodă şi în scădere pe sectorul Hârşova – Tulcea.

Debitul la intrarea în ţară (secţiunea Baziaş) va fi staționar (2400 m3/s).

În aval de Porţile de Fier, debitele vor fi relativ staționare.

**2.** **Situația meteorologică în intervalul 02.10.2019, ora 09.00 – 03.10.2019, ora 06.00**

**ÎN ŢARĂ**

Vremea a fost predominant frumoasă și deosebit de caldă în toată țara. Temperaturile maxime, cu până la 11 grade peste normele perioadei, s-au situat între 20 de grade la Sulina și 34 de grade la Zimnicea. Cerul a fost variabil, cu înnorări mai accentuate spre sfârșitul intervalului în vestul și nord-vestul teritoriului. A plouat pe arii restrânse în Banat și Crișana și izolat în Maramureș și Muntenia. Vântul a prezentat unele intensificări în zona înaltă de munte. Valorile termice la ora 06.00 erau cuprinse între 5 grade la Miercurea Ciuc și Toplița și 19 grade la Mangalia, Constanța-Dig, Sulina, Gura Portiței și Sfântu Gheorghe-Deltă.

**LA BUCUREŞTI**

Vremea s-a menținut deosebit de caldă și predominant frumoasă. Cerul a fost variabil, iar vântul a suflat în general slab. Temperatura maximă a fost de 29 de grade la Băneasa și Afumați și 31 de grade la Filaret. La ora 06 se înregistrau 14 grade la toate stațiile meteorologice.

**3. Prognoza meteorologică în intervalul 03.10.2019, ora 09.00 – 04.10.2019, ora 09.00**

**ÎN ŢARĂ**

**În vestul și nord-vestul țării, cerul va fi noros, pe arii extinse va ploua moderat cantitativ, iar valorile termice vor fi semnficativ mai scăzute față de cele din ziua precedentă. În restul teritoriului,** vremea se va menține mult mai caldă decât normal la începutul lunii octombrie, cerul va fi variabil în prima parte a zilei**, apoi înnorările se vor accentua treptat, iar aria ploilor va fi în extindere. Vor fi perioade în care instabilitatea atmosferică se va manifesta local prin averse, ce vor avea și caracter torențial, descărcări electrice și izolat, posibil, vijelii și grindină, cu probabilitate mai mare după-amiaza în Transilvania și Moldova, iar seara și noaptea în regiunile sud-estice. În intervale scurte de timp sau prin cumulare cantitățile de apă vor depăși local 15...20 l/mp și izolat 40 l/mp.** În cursul nopții, în zona montană, la peste 1700 m altitudine, vor fi precipitații mixte. Vântul va avea local și temporar intensificări în majoritatea zonelor, cu viteze în general de 40...50 km/h. Temperaturile maxime se vor încadra între 14...16 grade în Banat și în Crișana și 30...31 de grade în Muntenia. Minimele termice vor fi cuprinse în general între 4 și 14 grade.

**LA BUCUREŞTI**

Vremea se va menține mult mai caldă decât ar fi normal la începutul lunii octombrie, astfel încâ maxima termică se va situa în jurul valorii de 30 de grade. Cerul va fi variabil pe parcursul zilei, apoi înnorările se vor accentua și temporar va ploua. Vor fi averse, posibil însoțite de descărcări electrice. Vântul va sufla slab și moderat, cu unele intensificări în timpul nopții. Temperatura minimă va fi de 12...13 grade.

1. ***CALITATEA APELOR***

***Administrația Națională Apele Romane*** revine, la 02.10.2019, cu informații suplimentare referitor la evenimentul produs în ziua de 23.09.2019, în dana 76 Port Constanța, menționand următoarele:

1. În acvatoriul aferent danei 76 Port Constanța se constată prezența de irizații și pelicula de produs petrolier în interiorul barajului montat la cheu. Nu se constată prezența irizațiilor în afara barajului montat la cheu.
2. Reprezentanții SC Oil Terminal SA acționează în zonă pentru depoluare. În acvatoriu se acționează cu o navă tip Depol, o șalupă și un skimmer pentru colectarea produsului petrolier.
3. Pe cheu, în vecinătatea acvatoriului s-au executat trei drenuri unde se constată prezența produsului petrolier. Amestecul de apă cu produs petrolier este vidanjat cu vidanjele societății, amestecul fiind transportat la separatorul de produse petroliere din incinta SP Port.
4. S-a verificat traseul conductelor care alimentează bratele de încărcare/descărcare și nu se constată pierderi de produse petroliere din instalați, (conductele care transportă produse petroliere la brațe sunt supraterane).
5. S-au verificat puțurile de observație din zona danei 79 unde se constată prezența de produs petrolier.

S-a încheiat un pv de constatare în care s-au dispus următoarele măsuri:

1. Se vor continua operațiunile de depoluare a acvatoriului aferent danei 76;
2. In cazul extinderii poluării în afara barajului flotant montat la cheu se va interveni operativ pentru depoluare;
3. Se vor executa două drenuri unul înaintea brațelor de încărcare/descărcare și unul la rădăcina danei către dana 79;
4. Se vor vidanja (epuiza) drenurile executate la cheu;
5. Se va transmite la ABADL – Birou IBA situația lucrărilor efectuate pentru depoluare, inclusiv mijloacele de intervenție și cantitățile de materiale folosite și cantitatea de poluant recuperate.

Vom reveni cu amănunte în funcție de evoluția fenomenului.

***Administrația Națională Apele Romane*** revine, la 02.10.2019, cu informații suplimentare referitor la evenimentul produs la 12.09.2019 la stația de epurare Brădești a SC Harviz SA Miercurea Ciuc, menționând următoarele:

-defecțiunea (defectarea compresorului) a fost înlăturată în două ore;

- în urma incidentului produs nu s-a observat mortalitate piscicolă;

- în momentul recoltării probelor de apă, stația funcționa în regim normal zilnic;

- costurile aferente analizelor efectuate de către ABA Mureș vor fi suportate de SC Harviz SA și se vor calcula penalități pentru depășirea indicatorilor maximi admiși.

***Administrația Națională Apele Romane*** revine, la 02.10.2019, cu informații suplimentare referitor la poluarea cu ape uzate fecaloid-menajere și tehnologice produsă la 14.09.2019, la ora 10.45, pe pr. Lut, în zona localității Batos, județul Mureș, menționand că rezultatele analizelor efectuate pe probele de apa prelevate sunt următoarele:

|  |  |  |  |  |  |
| --- | --- | --- | --- | --- | --- |
| **Indicatorul de calitate** | **U.M.** |  | **Apă de suprafață,pr. Lut aval de evacuarea S.E. SC AMB WINE COMPANY SRL**  **Pr 1** |  |  |
| **Apă de suprafață, pr. Lut**  **amonte de evacuarea S.E. SC AMB WINE COMPANY SRL**  **Pr 2** | **Efluent, evacuarea S.E. SC AMB WINE COMPANY SRL**  **Pr 3** | **Limitele indicatorilor de calitate a apelor uzate evacuate conf. Autorizatie de gospodarire a apelor**  **nr.236/2019-2024** |
| pH | Unit.pH | 8.1 | 7.0 | **5.7** | 6,5-8,5 |
| Materii in suspensie | mg/l | 9.2 | 24 | **84.5** | 60 |
| Reziduu filtrabil uscat la  105 ºC | mg/l | 732 | 780 | 788 | 2000 |
| CCO-Cr | mg/l O2 | 22.6 | 216 | **2402** | 125 |
| Amoniu | mg/l | <0.032 | 1.57 | 0.315 | 3 |
| Fosfor total | mg/l | 0.125 | 1.37 | 1.6 | - |

Conform buletinelor de analiză se observă valori depășite ale concentrațiilor indicatorilor **pH**, **materii în suspensie, materii organice (CCO-Cr)** în apa uzată evacuată, față de limitele indicatorilor de calitate a apelor uzate evacuate, conform autorizației de gospodărirea apelor ( Evacuarea nr 3).

În secțiunea cursului de apă (pr. Lut ) aval de evacuarea stației de epurare a SC AMB WINE COMPANY SRL se constată o deteriorare a calității apei, concentrațiile indicatorilor materii in suspensii, reziduu filtrabil uscat la 1050C, CCO-Cr si fosfor total fiind crescute față de concentrațiile determinate în amonte de evacuarea sus amintită.

Reprezentanţii SGA Mureș împreună cu reprezentanții GNM Mures s-au deplasat în teren pentru investigații constatând că din conducta de evacuare a stației de epurare aparținând SC AMB WINE COMPANY SRL se evacuau ape uzate care prezentau culoare închisă, miros înțepător și resturi provenite de la procesul de presare a strugurilor ( boabe și coji de struguri).

După sosirea reprezentaților SGA Mureș, evacuarea de ape uzate din stația de epurare a fost sistată.

S-a întocmit nota de constatare cu numărul de înregistrare 734/14.09.2019 cu mențiunea ca reprezentantul soc. SC AMB WINE COMPANY SRL a refuzat semnarea acesteia.

Vom reveni cu informații suplimentare.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului şi vegetaţiei**

***Direcția Silvică Dâmbovița*** informează despre producerea, la 01.10.2019, la ora 16.00, unui incendiu care a afectat o suprafață de 3 ha litieră într-un fond forestier proprietate publică a statului pe raza OS Găești, comuna Uliești, județul Dâmbovița. Incendiul a fost stins în aceeași zi, la ora 18.00, prin intervenția a 4 silvicultori, 5 pompieri si a 20 de cetățeni. Cauza producerii incendiului: incendiere miriște învecinată.

***Direcția Silvică Dâmbovița*** informează despre producerea, la 01.10.2019, la ora 15.10, unui incendiu care a afectat o suprafață de 0,3 ha litieră într-un fond forestier proprietate publică a statului pe raza OS Valea Mare, comuna Ludești, județul Dâmbovița. Incendiul a fost stins în aceeași zi, la ora 18.00, prin intervenția a 2 silvicultori și 10 pompieri. Cauza producerii incendiului: incendiere miriște învecinată.

***Garda Forestieră Râmnicu Vâlcea*** informează despre producerea, la 01.10.2019, la ora 15.30, unui incendiu care a afectat o suprafață de 0,4 ha litieră și coronament într-un fond forestier proprietate publică a statului pe raza OS Strehaia, comuna Butoiești, județul Mehedinți. Incendiul a fost stins în aceeași zi, la ora 18.00, prin intervenția a 1 silvicultor, 6 pompieri, 2 polițiști și a 10 cetățeni. Cauza producerii incendiului: foc deschis în câmp învecinat.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE